als_Latn dik_Latn sag_Latn
Presidenti i klubit spanjoll Real Betis, Angel Haro gjatë ditës së sotme ka pranuar se ka pasur kontakte ndërmjet tyre dhe klubit të Real Madridit për supertalentin Dani Ceballos.
Më 29 qershor të këtij viti, Angel Haro kishte deklaruar se nuk kishte pasur asnjë kontakt nga klubi i Real Madridit për mesfushorin spanjoll, por tani cdo gjë ka ndryshuar pasi klubi Madrilen vecse ka filluar kontaktet e para me lojtarin dhe familjen e tij dhe këtë gjë e ka konfirmuar edhe presidenti i Real Betis.
Haro gjithashtu theksoi se ka pasur një bisedë miqësore me Ceballos dhe familjen e tij ku kanë diskutuar për të ardhmen e lojtarit, ndërsa vet lojtari ka kërkuar disa ditë pushim nga klubi për të marrë vendimin e tij: të largohet apo të qëndrojë në Betis.
Gjithashtu presidenti i Betisit është i vetëdijshëm se kur lojtari nuk dëshiron të qëndrojë në klub, nuk ka asnje arsye që ai të bllokojë largimin e tij por do të mundohet që të përfitojë sa më shumë nga shitja e tij.
als_Latn als_Latn als_Latn als_Latn